टर्निंग रेड () एक काल्पनिक कॉमेडी फ़िल्म है जिसे पिक्सार एनिमेशन स्टूडियो द्वारा निर्मित तथा वॉल्ट डिज़्नी पिक्चर्स द्वारा वितरित किया गया है।

इसका आधार 2002 का टोरोंटो है, और इसकी मुख्य पात्र है एक 13 वर्ष की चीनी-कैनेडियन लड़की, 'मेई' मेइलीन ली, जो भावना के किसी मज़बूत भावना का अनुभव करने पर एक विशाल लाल पांडा में बदली जाती है। यह टोरोंटो में शी के अनुभव पर आधारित है, और फ़िल्म का विकास 2018 में शुरू हुआ था। यह पहली पिक्सार फ़िल्म है जिसे सिर्फ एक महिला द्वारा निर्देशित किया गया है, और 'अप' के बाद एक एशियाई मुख्य पात्र वाला दूसरा फ़िल्म है।

 कहानी 
2002 में 'मेई' मेइलीन ली एक 13 वर्ष की लड़की है जो टोरोंटो में रहती है। वह ली के पारिवारिक मंदिर का ख़याल रखने में मदद करती है जो उनके पूर्वज, सुन यी की ओर समर्पित है, और साथ में अपनी सख़्त माँ, मिंग ली को भी ख़ुश रखने की कोशिश करती है। वह अपनी रूचियों को अपनी माँ से छिपाने की कोशिश करती है, जैसे किस तरह उसे और उसके दोस्त, मिरियाम, प्रिया और ऐबी को '4टाउन' नामक एक बॉय बैंड पसंद है।

उसकी माँ को पता लग जाता है कि उसे एक लड़का पसंद है, और वह अनजाने में मेई को टाइलर, उसके विद्यालय के बुली सहित सबके सामने शर्मिंदा कर देती है। उस रात उसे एक डरावना सपना आता है और अगली सुबह वह देखती है कि वह एक विशाल लाल पांडा में बदल गई है। अपने माता-पिता से कुछ देर छिपने के बाद उसे पता लगता है कि वह लाल पांडा में सिर्फ तभी बदलती है जब उसे किसी तेज़ भावना का अनुभव हो।

मिंग और जिन, मेई का पापा, उसे समझाते हैं कि सुन यी को एक लाल पांडा में बदलने की शक्ति दी गई थी ताकि वे अपने बेटियों की रक्षा कर सके, और तब से सही उम्र के हो जाने पर परिवार के हर स्त्री सदस्य के पास यह शक्ति रही है। वर्तमान समय में यह काफ़ी ख़तरनाक हो चुकी होती है, जिस वजह से लाल पांडा को कैद करने के लिए एक महीने के अंदर एक पूजा रखने की योजना बनती है।

मिंग मेई को 4टाउन के कार्यक्रम में जाने की अनुमति नहीं देती, इसलिए वह और उसके दोस्त पांडा में बदलने की मेई की शक्ति का इस्तेमाल करते हुए उनके कार्यक्रम में जाने के लिए पैसे इकट्ठे करते हैं। टाइलर 100 डॉलर्स के लिए उसे अपने जन्मदिन के पार्टी में लाल पांडा बनकर आने को कहता है, और टिकट के पैसे जुटाने के लिए वह मान जाती है। मेई छुपते हुए टाइलर के घर जाती है और पार्टी में मदद करती है। इस बीच मिंग को मेई के हरकतों के बारे में पता लग जाता है और वह टाइलर के घर जाती है।

मेई को पता लगता है कि कार्यक्रम असल में उसके पूजा के दिन है, तो वह गुस्से में आकर टाइलर पर हमला कर देती है। टाइलर और मेई के माता-पिताओं के बीच लड़ाई होती है, और जब बाद में मिंग मेई के दोस्तों को उसे "उलझाने के लिए" डाँटती है, मेई डर के मारे उसकी माँ को सच नहीं बताती, जिससे उसके दोस्त उससे नाराज़ हो जाते हैं। पूजा के दिन, वह बीच में ही लाल पांडा में बदलकर 'स्काई डोम' में आ जाती है जिससे उसके दोस्त चौक जाते हैं, मगर फिर वापस दोस्ती कर लेते हैं। मेई के भागते समय उसकी माँ की तावीज़ टूट गई थी, जिससे उनके अंदर का पांडा बाहर आ जाता है और वह एक और भी विशाल पांडा में बदलकर स्काईडोम पहुँचती है।

उसके परिवार और मेई मिलकर उन्हें शांत करने की कोशिश करते हैं, और उसकी नानी, वु, कहती है कि उन्हें पूजा फिर से करनी होगी। परिवार की सारी औरतें पांडा में बदलकर बेहोश हुए मिंग को चक्र के अंदर लाते हैं, और 4टाउन के गाने का असर पूजा पर होता है, जिसके ज़रिए मेई को छोड़कर सारी औरतें अपने असली रूप में आ जाती हैं। मेई अपने पांडा रूप के साथ रहना शुरू करती है, और मिंग उसे हौसला देती है।

कुछ समय बाद मेई और उसका परिवार स्काईडोम को ठीक करने के लिए पैसे जुटाता है, और अब मेई अपने मंदिर की ज़िम्मेदारी और अपने दोस्तों के साथ समय बिताने की ज़िम्मेदारी साथ निभा रही है।

 कास्ट 
हिंदी आवाज अभिनेताअभिनेत्री मूल आवाज अभिनेताअभिनेत्री पात्र विवरणनताशा चुंगथ रोसाली चियांग 'मेई' मेइलीन ली एक 13 वर्ष की चीनी-कैनेडियन लड़की जो भावना के किसी मज़बूत भावना का अनुभव करने पर एक विशाल लाल पांडा में बदली जाती है। यह लाल पांडा से उसके पूर्वज के संबंध से जुड़ा है।केका घोषाल सांड्रा ओह मिंग ली मेई की सख्त और अधिक फ़िक्र करने वाली माँशीना रतन ऐवा मॉर्स मिरियाम मेंडेलसॉन लड़कों जैसे हरकतें करने वाली एक लड़की, और मेई की दोस्त जो दाँतों पर ब्रेसिज़ पहनती है। मैत्रेयी रामकृष्णन प्रिया मंगल एक शांत लड़की जो मेई की दोस्त है। हेइन पार्क ऐबी पार्क एक जोशीली लड़की जो मेई की दोस्त है। ओरियन ली जिन ली मेई के शांत पिता। वाई चिंग हो वु मेई की नानी और मिंग की माँ। ट्रिस्टान ऐलरिक टाइलर गुयेन-बेकर मेई का सहपाठी जो पहले उसका मज़ाक उड़ाता था। जेम्स हॉन्ग मिस्टर गाओ एक स्थानीय आदमी और ली परिवार के दोस्त जो पूजा में मदद करते हैं। ऐडी चैंडलर डेवॉन दुकान में काम करने वाला एक लड़का जिसे मेई पसंद करती है। साशा रोइज़ मिस्टर किएसलोवस्की मेई के अध्यापक। लिली सानफेलिपो स्टेसी फ्रिक मेई की एक सहपाठी जो शौचालय के अंदर उसका पांडा रूप देख लेती है।

 निर्माण 
 डिज़ाइन 
यह फ़िल्म 2000 युग के शुरुआत में टोरोंटो में आधारित है, ख़ासकर कि 2002 और 2003 पर, जैसे टीज़र पोस्टर में मेई के  कार्ड पर दिखाया गया है। क्योंकि फ़िल्म को एक 13 साल के बच्चे के दृश्य से देखा जा रहा है, सभी चीज़ों को "युवा" और "जादू" का अनुभव कराने के लिए बनाया गया है। इसमें किशोर लड़कियों के बॉय बैंड्स के प्रति रूचि को भी 4टाउन के पात्र के ज़रिए दर्शाया गया है। प्रेरणा और सन्दर्भों के लिए पिक्सार के एनिमेटर सैन फ़्रांसिस्को के कई जगहों पर भी गए।

 संगीत 
फ़िल्म का संगीत लडविग गोरान्सन द्वारा रचा गया है, जिससे यह उनकी पहली रचना बनती है जिसका इस्तेमाल किसी चलित फ़िल्म में हुआ है।

फ़िल्म में उपयुक्त 4टाउन के तीन मुख्य गाने बिली एलीश और फिनीस ओ'कोनेल द्वारा गाए गए हैं। कॉलिन्स के अनुसार "  ' " का लक्ष्य था हौसला बढ़ाना, "1  " का लक्ष्य था समूह के प्रेम की भावना को दर्शाना, और "  " वह गाना था जिसे समूह से हर कोई जानता है। एलीश के प्रसिद्धि के बढ़ोतरी के साथ ही कॉलिन्स ने उनसे संपर्क किया, और साथ में यह भी कहा कि उनके संतान को एलीश के गाने काफ़ी पसंद थे, इसलिए वह उनकी विकल्प बनी।

इसमें पूजा के साथ-साथ कुछ यू चीनी मंत्रों का इस्तेमाल किया गया है जिसे हर्मन वोंग, डिज़्नी पात्र स्वर अंतर्राष्ट्रीय के निर्देशक के साथ बनाया गया था। फ़िल्म के आखिर में इस मंत्र को बिली एलीश के "  " के साथ जोड़ दिया गया है, जो गोरान्सन द्वारा किया गया था। 11 मार्च 2022 को वॉल्ट डिज़्नी रिकॉर्ड्स ने साउंडट्रैक को डिजिटल तथा  के रूप में प्रकाशित किया। साथ ही, 4टाउन के गाने कई भाषाओं में उपलब्ध हुए, जिनमें से कुछ दूसरे बॉय बैंड्स द्वारा गाए गए थे, उदाहरण के तौर पर जापानी में - और मंदारिन में 0()।

ज़्यादातर ट्रैक्स लडविग गोरान्सन द्वारा ही लिखे गए हैं।

 सन्दर्भ 

 बाहरी कड़ियाँ 
 
 
 

श्रेणी:डिज़्नी फ़िल्में
श्रेणी:एनीमेटेड फ़िल्में
श्रेणी:अंग्रेज़ी फ़िल्में
श्रेणी:अमेरिकी एनिमेटेड फ़ीचर फ़िल्में